ACSO Filiași o va întâlni sâmbătă, de la ora 17.30, pe stadionul „Iuliu Bodola“ din Oradea, pe FC Bihor, în manșa a doua a barajului de promovare în Liga 2. Confruntarea din Crișana pornește de la scorul de 1-1, rezultat înregistrat miercuri, pe stadionul „Orășenesc“ din Filiași. Atunci au marcat Dănuț Scuturoiu (’66), respectiv Mihai Gîdea (’60).
Confruntarea de la Oradea va fi arbitrată de George Cătălin Roman (Timișoara). Acesta va fi ajutat de asistenții Casian Băla (Arad) și Biro Tamaș Kopriva (Carei). Al patrulea oficial va fi Cristian Codrea (Baia Mare).
Delegat de joc va fi Cătălin Pașcanu (Cugir), iar observator pentru arbitraj Mircea Ciglenean (Cluj).
Învingătoarea acestui duel va juca finala barajului cu echipa câștigătoare din duelul SSU Poli Timișoara și CSC Ghiroda și Giarmata Vii. Ghiroda s-a impus în tur cu 2-0.